
טקסט הדף מנוקד




	נִזְדַּמֵּן לוֹ אָדָם אֶחָד שֶׁהָיָה מְכוֹעָר בְּיוֹתֵר אָמַר לוֹ שָׁלוֹם עָלֶיךָ רַבִּי וְלֹא הֶחְזִיר לוֹ אָמַר לוֹ רֵיקָה כַּמָּה מְכוֹעָר אוֹתוֹ הָאִישׁ שֶׁמָּא כׇּל בְּנֵי עִירֶךָ מְכוֹעָרִין כְּמוֹתְךָ אָמַר לוֹ אֵינִי יוֹדֵעַ אֶלָּא לֵךְ וֶאֱמוֹר לָאוּמָּן שֶׁעֲשָׂאַנִי כַּמָּה מְכוֹעָר כְּלִי זֶה שֶׁעָשִׂיתָ כֵּיוָן שֶׁיָּדַע בְּעַצְמוֹ שֶׁחָטָא יָרַד מִן הַחֲמוֹר וְנִשְׁתַּטַּח לְפָנָיו וְאָמַר לוֹ נַעֲנֵיתִי לְךָ מְחוֹל לִי אָמַר לוֹ אֵינִי מוֹחֵל לְךָ עַד שֶׁתֵּלֵךְ לָאוּמָּן שֶׁעֲשָׂאַנִי וֶאֱמוֹר לוֹ כַּמָּה מְכוֹעָר כְּלִי זֶה שֶׁעָשִׂיתָ הָיָה מְטַיֵּיל אַחֲרָיו עַד שֶׁהִגִּיעַ לְעִירוֹ יָצְאוּ בְּנֵי עִירוֹ לִקְרָאתוֹ וְהָיוּ אוֹמְרִים לוֹ שָׁלוֹם עָלֶיךָ רַבִּי רַבִּי מוֹרִי מוֹרִי אָמַר לָהֶם לְמִי אַתֶּם קוֹרִין רַבִּי רַבִּי אָמְרוּ לוֹ לְזֶה שֶׁמְּטַיֵּיל אַחֲרֶיךָ אָמַר לָהֶם אִם זֶה רַבִּי אַל יִרְבּוּ כְּמוֹתוֹ בְּיִשְׂרָאֵל אָמְרוּ לוֹ מִפְּנֵי מָה אָמַר לָהֶם כָּךְ וְכָךְ עָשָׂה לִי אָמְרוּ לוֹ אַף עַל פִּי כֵּן מְחוֹל לוֹ שֶׁאָדָם גָּדוֹל בְּתוֹרָה הוּא אָמַר לָהֶם בִּשְׁבִילְכֶם הֲרֵינִי מוֹחֵל לוֹ וּבִלְבַד שֶׁלֹּא יְהֵא רָגִיל לַעֲשׂוֹת כֵּן מִיָּד נִכְנַס רַבִּי (אלעזר ברבי) שִׁמְעוֹן [בֶּן אֶלְעָזָר] וְדָרַשׁ לְעוֹלָם יְהֵא אָדָם רַךְ כְּקָנֶה וְאַל יְהֵא קָשֶׁה כְּאֶרֶז (ו)לְפִיכָךְ זָכָה קָנֶה לִיטּוֹל מִמֶּנּוּ קוּלְמוֹס לִכְתּוֹב בּוֹ סֵפֶר תּוֹרָה תְּפִילִּין וּמְזוּזוֹת וְכֵן עִיר שֶׁיֵּשׁ בָּהּ דֶּבֶר אוֹ מַפּוֹלֶת כּוּ' תָּנוּ רַבָּנַן מַפּוֹלֶת שֶׁאָמְרוּ בְּרִיאוֹת וְלֹא רְעוּעוֹת שֶׁאֵינָן רְאוּיוֹת לִיפּוֹל וְלֹא הָרְאוּיוֹת לִיפּוֹל הֵי נִיהוּ בְּרִיאוֹת הֵי נִיהוּ שֶׁאֵינָן רְאוּיוֹת לִיפּוֹל הֵי נִיהוּ רְעוּעוֹת הֵי נִיהוּ רְאוּיוֹת לִיפּוֹל לָא צְרִיכָא דִּנְפַלוּ מֵחֲמַת גּוּבְהַיְיהוּ אִי נָמֵי דְּקָיְימָן אַגּוּדָּא דְנַהֲרָא כִּי הַהִיא אֲשִׁיתָא רְעִיעֲתָא דַּהֲוַאי בִּנְהַרְדְּעָא דְּלָא הֲוָה חָלֵיף רַב וּשְׁמוּאֵל תּוּתַהּ אַף עַל גַּב דְּקַיְימָא בְּאַתְרַהּ תְּלֵיסַר שְׁנִין יוֹמָא חַד אִיקְּלַע רַב אַדָּא בַּר אַהֲבָה לְהָתָם אֲמַר לֵיהּ שְׁמוּאֵל לְרַב נֵיתֵי מָר נַקֵּיף אֲמַר לֵיהּ לָא צְרִיכְנָא הָאִידָּנָא דְּאִיכָּא רַב אַדָּא בַּר אַהֲבָה בַּהֲדַן דִּנְפִישָׁ[א] זְכוּתֵיהּ וְלָא מִסְתְּפֵינָא רַב הוּנָא הֲוָה לֵיהּ הָהוּא חַמְרָא בְּהָהוּא בֵּיתָא רְעִיעָא וּבְעָא לְפַנּוֹיֵיהּ עַיְּילֵיהּ לְרַב אַדָּא בַּר אַהֲבָה לְהָתָם מַשְׁכֵיהּ בִּשְׁמַעְתָּא עַד דְּפַנְּיֵיהּ בָּתַר דִּנְפַק נְפַל בֵּיתָא אַרְגֵּישׁ רַב אַדָּא בַּר אַהֲבָה אִיקְּפַד סָבַר לַהּ כִּי הָא דְּאָמַר רַבִּי יַנַּאי לְעוֹלָם אַל יַעֲמוֹד אָדָם בְּמָקוֹם סַכָּנָה וְיֹאמַר עוֹשִׂין לִי נֵס שֶׁמָּא אֵין עוֹשִׂין לוֹ נֵס וְאִם תִּימְצֵי לוֹמַר עוֹשִׂין לוֹ נֵס מְנַכִּין לוֹ מִזְּכִיּוֹתָיו אָמַר רַב חָנָן מַאי קְרָא דִּכְתִיב קָטֹנְתִּי מִכֹּל הַחֲסָדִים וּמִכׇּל הָאֱמֶת מַאי הֲוָה עוֹבָדֵיהּ דְּרַב אַדָּא בַּר אַהֲבָה כִּי הָא דְּאִתְּמַר שָׁאֲלוּ תַּלְמִידָיו לְרַב אַדָּא בַּר אַהֲבָה בַּמָּה הֶאֱרַכְתָּ יָמִים אָמַר לָהֶם מִיָּמַי לֹא הִקְפַּדְתִּי בְּתוֹךְ בֵּיתִי וְלֹא צָעַדְתִּי בִּפְנֵי מִי שֶׁגָּדוֹל מִמֶּנִּי וְלֹא הִרְהַרְתִּי בִּמְבוֹאוֹת הַמְטוּנָּפוֹת וְלֹא הָלַכְתִּי אַרְבַּע אַמּוֹת בְּלֹא תּוֹרָה וּבְלֹא תְּפִילִּין וְלֹא יָשַׁנְתִּי בְּבֵית הַמִּדְרָשׁ לֹא שֵׁינַת קֶבַע וְלֹא שֵׁינַת עֲרַאי וְלֹא שַׂשְׂתִּי בְּתַקָּלַת חֲבֵרַי וְלֹא קָרָאתִי לַחֲבֵירִי בַּהֲכִינָתוֹ וְאָמְרִי לַהּ בַּחֲנִיכָתוֹ אֲמַר לֵיהּ רָבָא לְרַפְרָם בַּר פָּפָּא לֵימָא לַן מָר מֵהָנֵי מִילֵּי מְעַלְּיָיתָא דַּהֲוָה עָבֵיד רַב הוּנָא אֲמַר לֵיהּ בְּיַנְקוּתֵיהּ לָא דְּכִירְנָא בְּסֵיבוּתֵיהּ דְּכִירְנָא דְּכֹל יוֹמָא דְעֵיבָא הֲווֹ מַפְּקִין לֵיהּ בְּגוּהַרְקָא דְּדַהֲבָא וְסָיַיר לַהּ לְכוּלַּהּ מָתָא וְכֹל אֲשִׁיתָא דַּהֲוָות רְעִיעֲתָא הֲוָה סָתַר לַהּ אִי אֶפְשָׁר לְמָרַהּ בָּנֵי לַהּ וְאִי לָא אֶפְשָׁר בָּנֵי לַהּ אִיהוּ מִדִּידֵיהּ וְכֹל פַּנְיָא דְּמַעֲלֵי שַׁבְּתָא הֲוָה מְשַׁדַּר שְׁלוּחָא לְשׁוּקָא וְכֹל יַרְקָא דַּהֲוָה פָּיֵישׁ לְהוּ לְגִינָּאֵי זַבֵּין לֵיהּ וְשָׁדֵי לֵיהּ לְנַהֲרָא וְלִיתְּבֵיהּ לַעֲנִיִּים זִמְנִין דְּסָמְכָא דַּעְתַּיְיהוּ וְלָא אָתוּ לְמִיזְבַּן וְלִשְׁדְּיֵיהּ לִבְהֵמָה קָסָבַר מַאֲכַל אָדָם אֵין מַאֲכִילִין לִבְהֵמָה וְלָא לִיזְבְּנֵיהּ כְּלָל נִמְצֵאתָ מַכְשִׁילָן לֶעָתִיד לָבֹא כִּי הֲוָה לֵיהּ מִילְּתָא דְאָסוּתָא הֲוָה מָלֵי כּוּזָא (דְמַיָּא) [מִינֵּיהּ] וְתָלֵי לֵיהּ בְּסִיפָּא דְבֵיתָא וְאָמַר כׇּל דְּבָעֵי לֵיתֵי וְלִישְׁקוֹל וְאִיכָּא דְּאָמְרִי מִילְּתָא דְשִׁיבְתָּא הֲוָה גְּמִיר וַהֲוָה מַנַּח כּוּזָא דְמַיָּא וְדָלֵי לֵיהּ וְאָמַר כׇּל דִּצְרִיךְ לֵיתֵי וְלֵיעוּל דְּלָא לִסְתַּכַּן כִּי הֲוָה כָּרֵךְ רִיפְתָּא הֲוָה פָּתַח לְבָבֵיהּ וְאָמַר כׇּל מַאן דִּצְרִיךְ לֵיתֵי וְלֵיכוֹל אָמַר רָבָא כּוּלְּהוּ מָצֵינָא מְקַיֵּימְנָא לְבַר מֵהָא דְּלָא מָצֵינָא לְמִיעְבַּד




רש"י




	נזדמן לו אדם. יש ספרים שכתוב בהן אליהו זכור לטוב והוא נתכוון להוכיחו שלא ירגיל בדבר: ה''ג מפולת שאמרו בריאות ולא רעועות שאינן ראויות ליפול ולא שראויות ליפול הי ניהו בריאות והי ניהו שאינן ראויות ליפול הי ניהו רעועות והי ניהו ראויות ליפול לא צריכא דקיימן אגודא דנהרא. מפולת שיש שם רוח חזק שמפיל החומות מפולת שאמרו מתריעין עליהן בבריאות קאמרינן שיהו החומות בריאות ואף על פי כן נופלות מכח נשיבת הרוח אבל אם היו החומות הנופלות רעועות אין מתריעין עליהן וכשאינן ראויות ליפול מתריעין עליהן ולא בראויות ליפול: לא צריכא. הא דקתני שאינן רעועות וראויות ליפול אלא כגון דקאי אגודא דנהרא על שפת הנהר שאע''פ שהיא בריאה ראויה היא ליפול שהמים מפילין אותה שמקלקלין את הקרקע ושוחקין את היסוד: כי ההיא אשיתא רעועה כו': באתרה. במקומה אף על גב דאינה ראויה ליפול דהא קמה באתרה כולי האי אפילו הכי כיון דרעועה היא לא הוו חלפי תותה אלא היה מקיף סביבותיה: מנכין. ממעטין: ה''ג לא הקפדתי בתוך ביתי ולא הלכתי בלא תורה. דכל שעתא הוה גריס: בהכינתו. שמכנים לו בני אדם כגון שם לווי: חניכתו. כמו חניכת אבות בגיטין עד י' דורות (גיטין דף פח.): ביומא דעיבא. יום המעונן דהוי רוח מנשבת ומסתפי דלא תפיל חומות: בגוהרקא. תיבה תלויה בעגלה ושרות יושבות בהן: וסייר. בודק תרגום פוקד (שמות לד) מסער כמו האי טבחא דלא סר סכינא קמיה חכם: כי הוה ליה מילתא דאסותא רמי ליה אכוזא דמיא כו' לא גרסינן: זבין ליה ושדי ליה בנהרא. להכי זבין להו דאי הוה משתייר מידי לגננין אזלא לאיבוד דמכמשא בשבת ונמצא מכשילן לעתיד לבא דלא מייתי ירקי לסעודת שבת: דסמכא דעתייהו. שנסמכין עניים לאותו ירק ואומרים אין אנו צריכין לקנות ושמא ישתייר שם כלום ואין להם מה לאכול בשבת: אין מאכילין אותן לבהמה. משום ביזוי אוכלין ומחזי כבועט בטובה שהשפיע הקב''ה בעולם אי נמי משום דחסה תורה על ממונן של ישראל וזרק לנהר והולכין למקום אחר ומוצאין אותם בני אדם ואוכלין אותן כך שמעתי: מילתא דשיבתא. מנהג שדים שמזיקין למי שיאכל ואינו נוטל ידיו דשיבתא כהך דגרסינן במסכת יומא (דף עז:) אמר אביי משום שיבתא והוה תלי ליה לההוא כוזא דמיא כי היכי דלימשו ידייהו מינה: בר מהא. חוץ מזו דכל מאן דבעי הוה עייל ואכל:




תוספות




	נזדמן לו אדם אחד שהוא מכוער ביותר. במסכת דרך ארץ מפרש דאותו אדם היינו אליהו ולטוב נתכוין כדי שלא ירגיל בדבר: לא צריכא דנפלי מחמת גובהייהו. פי' דהוו בריאות ולא היו ראויות ליפול אלא מחמת גובהן: אמר ליה דאיכא רב אדא בהדן דנפיש זכותיה. וצ''ל דתרי רב אדא הוו דהא רב אדא בר אהבה הוה בימי רבא דמצינו בכמה מקומות אמר רב אדא בר אהבה אמר רבא והא רב אדא בר אהבה דהכא משמע דהוה חבר לרב ולשמואל מדקאמר ליה שמואל לרב וקאמר ליה הא איכא רב אדא בהדן ואנן ידענא דרב יהודה היה תלמיד דרב ושמואל ורבא הוה נולד ביום שמת רב יהודה ורב אדא היה תלמיד דרבא א''כ ע''כ צ''ל דתרי רב אדא הוו: בהכינתו. פירוש בכינוי שמכנין אותו בן אדם לגנאי בחניכתו פי' כינוי שם משפחתו שם לווי כמו שם חניכת אבות בגיטין עד עשרה דורות (גיטין דף פח.) כגון רבי אברהם אבן עזרא שכל בני משפחתו היו נקראים כך ודוקא לגנאי אבל לשבח מותר:




רבינו חננאל

ת"ר מעשה בר' שמעון בן אלעזר שפגע באחד ואמר כמה מכוער כלי זה שמא כל בני עירך מכוערים כמותך. כיון שידע שחטא התחיל לבקש מחילה. נפק ודרש לעולם יהא אדם רך כקנה ואל יהא קשה כארז:



מלתא דשיבתא פי' משקה של רפואה:





רבינו גרשום

בריאות נופלות. מתענין:



דקמו אגודא דנהרא וה"ק (רעועות) [בריאות] ולא ראויות ליפול לאפוקי דקאי אגודא דנהרא דאע"ג דאין רעועות הואיל וראויות ליפול דאכלה להו מיא אין מתענין עליהן והויא לה*)נראה מזה דרבינו היה גורס אי נמי כההיא אשיתא וכו' והוא נמי פירוש על בריאות וראויות ליפול ולא כפרש"י. נמי בריאות ראויות ליפול דקאי באתרא לאחר שהיתה רעועה דהא כיון דקם באתרא הויא כבריאה וכיון דהויא רעועה הויא ראויה ליפול. קטנתי מכל החסדים כלומר נתמעטו הזכיות בשביל נסים כי במקלי וגו'. בהכינתו שכבר קוראין לו ולא**)גי' רבינו בחניכתי ביו"ד לבסוף וכ"ה בערוך ערך חנך ולפיכך פי' רבינו שאני קריתי וכו' ובערוך כתוב שלא כניתי לו שם ואולי דגם בדברי רבינו צריך להגיה כן וצ"ע. בחכינתי שאני קריתי לו שם. ביומא דעיבא ודזיקא***)נראה דחסר כאן וצ"ל ודזיקא הוה סייר לכלהו מתא וכו' וכל ירקא דהוו פייש להו לגינאי זבין להו וכו'. זבין להו דאי יתרי ומפסדי לא הוו מייתי בערב שבת אחר:



ולא אתו למיזבן וזימנין דלא יתרי להו כלום וסמכו עליה ולא הוה להן מאכל. לשיבתא מילתא דשיבתא הוה גמיר שהיה יודע שרוח רעה שורה (על המים) [על הידים]. ותלי כוזא דמיא (נמי) [כלי] שנוטלין בה את ידיהן ונכנסין. בר מהא דהוה פתח לבבא:





ריטב"א

וכן עיר שיש עליה דבר או מפולת כת׳‎ הרמב״ם ז״ל על המפולת כיצד הרי שרבתה העיר מפולת כותלים בריאים שאין עומדים בצד הנהר הרי זו צרה ומתענין ומתריעים עליה וכן על הרעש ועל הרוחות שהן מפילין את הבנין מתענין ומתריעין ע״כ ולא נתן הרב שיעור למפולת אלא שאמר הרי שרבתה מפולת ואפשר דשיעור׳‎ בג׳‎ בתים דומיא דדבר דהוי בג׳‎ מתים אלא דהכא דליכא הפרישא בין עיר גדולה לעיר קטנה ולא בקיום א׳‎ לג׳‎ ימים ועוד כתב הרב ז״ל שאם נפל חולי א׳‎ מבני העיר לאנשים הרבה כגון אסכרה וכיוצא בהן ומתי׳‎ מאותו חולי מתריעים ומתענין עליהם ונפקא ליה לרב ז״ל מיהא דתניא לעיל ואסכרה בזמן שיש בה מיתה מתריעים עליה ולא נתפ׳‎ בש״ס גם בדברי הרב ז״ל כמה מתים ימותו ובכמ׳‎ ימים אם הוא כעין דבר אם לאו ונרא׳‎ שבענין זה שהחולי נתפשט בעיר כבר מכיון שמתו מחמת חולי זה עצמו ג׳‎ אנשים בין ביום א׳‎ או יותר מתעני׳‎ ומתריעי׳‎ עליו ולא אמרו בדבר אותו שיעור אלא כשאין חולי שלהם שוה:





המאירי

קיר נטוי אסור לעבור תחתיו ואפילו עמד לו זמן רב בנטיה אין סומכים על זה וכל מקום סכנה אל יהא אדם עומד לשם וסומך שעושים לו נס שמא אין עושים לו נס ואם עושים לו נס מנכין לו מזכיותיו:



תלמיד חכם ראוי לו לעטר עצמו במדות הגונות יתר על כל שאר בני אדם כמו שבארנו המהדרין מן המהדרין ראוי להם להזהר ממדת הכעס אפילו בתוך ביתם ולהיות מהלכו בצניעות וענוה בפני גדולים ממנו ושלא יראה עצמו שמח בתקלת חבירו ולא יבזה את חבירו לקראו בכנוי הן כנוי עצמו הן כנוי משפחתו ואם הוא מן התלמידים ראוי לו שלא ילך ד' אמות בלא תורה ובלא תפלין ושלא יישן בבית המדרש אלא שמ"מ יזהר שלא להרהר במבואות המטונפות בדברי תורה ואין צריך לומר שלא ידבר בהם ואם הוא ממונה במנהיג ראוי לו לפשפש בכל עניני העיר ולהשתדל בכל מיני תקון הצריכים בה הן תקון מדיני הן תקון נפשיי הן במניעת היזק הן בהשתדלות תועלת:



אע"פ שמצות הצדקה גדולה ביותר וכל שכן בערבי שבתות וימים טובים ראוי לחסיד להמנע שלא ליתן לעניים בחק ידוע בערבי שבתות וימים טובים שום דבר מוכן אא"כ יודע בעצמו שבכל יום מהם יזדמן לו כן שמא פעמים לא יזדמן לו והעני סומך על אותה הכנה ונמצא שבתו עומד ובטל והוא שאמר כאן וליתבה לעניי והשיב זמנין דסמכי עליה ולא אתו למזבן:



אוכלי אדם אין מאכילין אותם לבהמה ופי' גדולי המחברים מפני בזוי אוכלים ואע"פ שבמעשה זה אמרו שהיה משליכם בנהר הם סוברים שההשלכה בנהר אין בה בזוי שבני אדם מוצאים אותם ואוכלים או שמא תולין הם באיזו סבה ומ"מ גדולי המפרשים והרי אמרו מחתכים את הדלועים לפני הבהמה אע"פ שהם מאכל אדם ואף בשנשרפה בשאין ראויות לאדם או שאינו מוצא מי יקנם ואינם צריכות לו והותר בכך שלא להביאם להפסד אבל לקנות ולהאכיל לבהמה לא אטו תמרים וחרובין אין נותנים אותם לבהמה או אפילו פת עד שהם תירצוה שלא נאסר אלא בדבר מרבה אבל בדבר מועט מותר ואין הדברים נראים שאם מטעם זלזול הוא מה לי מרבה מה לי מועט וי"מ שלא אסרוה אלא בשיש לו להאכילה מצד אחר אבל אין לו מותר וכמו שאמרו במסכת שבת האי דאפשר ליה בדשערי ואכיל בדחיטי עובר משום בל תשחית ואף זה אין נראה לי דודאי במעשה זה הרבה היה להאכיל לבהמה אלא יראה לי שלא על כל אוכלי אדם אנו אוסרים שהרי התמרים והדלועים אוכלי אדם הן וכן החרובים ואין נמנעים מלתתם לפני בהמה ולא אף הפת כמו שכתבו גדולי המפרשים אלא לא נאמר אלא על מאכל שסתמו ומינו מאכל אדם ושהוכן למאכל אדם בפרט בשעה זו אבל הוכן לבהמה אע"פ שסתמו מאכל אדם אין חוששים לו:





מהרש"א - חידושי הלכות

גמרא ואל יהא קשה כארז ולפיכך זכה קנה ליטול הימנה קולמוס לכתוב בו ס"ת תפילין ומזוזות כו' כצ"ל:


בפרש"י בד"ה ה"ג מפולת כו' נשיבת הרוח אבל אם היו כו' כצ"ל:


תוס' בד"ה בהכינתו פירוש כו' חניכת אבות בגיטין עד עשרה כו' עכ"ל:





מהרש"א - חידושי אגדות

ע"ב א"ל  ריקה כמה מכוער כו'. מה שקראו ריקה אפשר שהיה נדמה לו כנכרי מבני כוש לפי שהיה מכוער ושחור ביותר וז"ש לו 


שמא  כל בני עירך מכוערין כו'. דהיינו מארץ כוש וא"ל איני יודע כו' ר"ל שאיני יודע לומר לך שהם מכוערין כדאמרינן פ' י"נ אפילו בגנות בהמה טמאה לא דבר הכתוב והטעם משום שנותן חסרון ביצירה אבל אתה שאמרת עלי כמה מכוער כו'. אתה נותן חסרון ביצירה: 


לך  לאומן שעשאני. כי זה גם כן חסרון הוא לאומן שעושה כלי מכוער. ושא"ל 2נענתי2 לך מחול לי כו'. היינו שאני מתודה שלא יפה דברתי והוא מחל לו גם חלק היוצר והאומן שחטא נגדו גם כן מחול: 


ובלבד  שלא יהא רגיל לעשות כו'. לכאורה דהכי הל"ל ובלבד שלא יעשה עוד כן אבל מלשון שלא יהא רגיל כו' משמע דלפעמים יעשה כן י"ל דה"ק ובלבד שלא יהא עושה דבר המרגיל אותו לעשות כן דהיינו שלא יהא דעתו גסה שהוא מרגילו לעשות כן לספר בגנות בני אדם כמו שעשה ואמר כמה מכוער כו' וק"ל: 


שמא  אין עושין לו נס כו'. דשמא יגרום החטא כדאמרי' פ"ק דברכות דלא היה מחזיק עצמו לצדיק אבל רב הונא לא היה חש לכך שהיה מחשיבו לצדיק גמור: 


מאי  קרא דכתיב קטונתי מכל החסדים כו'. מפורש פרק ב"ש: 


מימי  לא הקפדתי כו'. כדאמרינן אל יטיל אדם אימה יתירה בתוך ביתו: 


ולא  צעדתי בפני כו'. ר"ל דאפי' כשהלכתי בצידי הגדול ממני כדאמרי' ביומא בג' שהולכין שהגדול באמצע ואח"כ הגדול שבשנים מימין והג' הקטן מכלם משמאל מ"מ אמר ראיתי שלא הקדמתי אפילו בצעד אחד לפני הגדול ממני כדאמרי' דבעי לצדד אצדודי: 


ולא  הרהרתי במבואות כו' כדאמרי' פרק מי שמתו דת"ח אסור לעמוד במבואות המטונפות לפי שא"א לעמוד בלא הרהור ומשום דהילוך שרי בה כדמשמע התם דאפשר להלוך בלא הרהור אמר דאעפ"כ נזהרתי מלילך בה משום דלא הלכתי ד' אמות בלא תורה ואילו הלכתי שם הייתי מוכרח להלוך ד' אמות בלא תורה. ואמר 2ולא2 ישנתי בבהמ"ד כו'. כדאמרי' וקרעים תלביש נומה זה הישן בבהמ"ד תורתו נעשית קרעים: 


ולא  ששתי בתקלת חברי כו'. כמ"ש בנפול אויבך אל תשמח וגו': 


ולא  קראתי לחברי כו'. עיין פרש"י ובערוך גריס ולא קראתי לחברי בחניכתי וא"ל בחניכתו פי' בחניכתי שלא כניתי לו שם ולא בחניכתו שאפילו שם שכינו לו אחרים לא קראתיו עכ"ל ובפ' הזהב חשיב המכנה שם לחברו שהוא אחד מיורדי גיהנם ורובן דחשיב הכא עברות גדולות אלא משום דרובא דעלמא נכשלים באלו דברים התפאר הוא בהם שלא נכשל בהם: 


וכל  אשיתא דהוה רעיעתא כו'. נראה אם הוית רעיעתא ממש אינו נראה שיהא בונה למאן דלא אפשר ליה דטבא ליה הוה עבדי שיהא סותר לו שלא ישב העני בבית רעוע כ"כ שראוי ליפול אלא מיירי באינו רעוע כ"כ אלא דהוה אפשר שיעמוד הבית זמן מה כההיא דלעיל דקיימה באתרי י"ג שנין דהשתא העני היה מתרעם על סותרו עכשיו ואפשר עוד דמצד צדקה שנתן לעני הוה בני לה שלא היה לו מקום דירה: 


זימנא  דסמכא דעתייהו כו'. עיין פרש"י ועי"ל דסמכא דעתייהו של כל עניים ולא יקנו כלל וגם מאן דאפשר לו לקנות יעשה עצמו עני לסמוך על רב הונא:





רש"ש

גמרא ולא הרהרתי במבואות המטונפות. עי' בגבו"א שכתב דריו"ח דאית ליה בהיה מהלך במבואות המטונפות מניח ידו על פיו וקורא ק"ש הוא משום דכתיב והיה מחניך קדוש וכשהוא מהלך ס"ל דאינו קרוי מחנה. וק"ל מהא דתניא (זבחים (ס ב). מנחות (צה)) בשעת סילוק מסעות כו' וזבים ומצורעים משתלחים חוץ למחיצה. אלמא דגם בשעת הילוכם קרוים מחנה ואת והב דר"פ הרואה יוכיחו. ועי' זבחים (ר"ד קיז) בתד"ה אימא:



שם כי ה"ל מילתא דאסותא הוי מלי כוזא מיני' ותלי כו'. כצ"ל וכ"ה בע"י:





הגהות יעב"ץ

א"ל שלום עליך רבי ולא החזיר לו. נ"ב יש לדונו לזכות כי מאחר שהיה מכוער ביותר חייש דלמא שד הוא ואסור לתת לו שלום כדאי׳ פ"ק דמגילה (ג א) ושלום אע״ג דאקרי קב"ה (שנת י:) לא שם שמים מקרי (לכן לא שייך כאן מש"ש במגילה גמירי דלא מפקי ש"ש לבטלה):


שם בגוהרקא דדהבא. נ"ב דאמרינן (סנהדרין צב:) לעולה לא ישנה אדם מן הרבנות שלו. אע״ג דעני הוה מתחלה כדאיתא פ"ד דמגילה (כז:). מימ אחר שעלה לגדולה היה עשיר והיה צריך להתראות אדם חשוב כי היכי דלסתפו מיניה ומשתמעון מליה. ולכן היו מגדלין אותו (וע"ל כא א רש"י ד״ה מלך וש"מ):


רש"י ד"ה וסייר כו' מסער. נ"כ והעי"ן נבלעת בלשון תלמוד כמו מלת מדי היא כמו מדעם וכן רבים גם בלשון תורה זרת הוא כמו זערת:





בן יהוידע

אָמַר לוֹ: רֵיקָה, כַּמָּה מְכֹעָר אוֹתוֹ הָאִישׁ, שֶׁמָּא כָּל בְּנֵי עִירְךָ מְכֹעָרִין כְּמוֹתְךָ?. נראה ודאי דאין כונת רבי אלעזר על צורתו אלא על הנהגתו ודרך ארץ שלו מפני שנראה לו שהוא אדם פחות ובאותו מקום נוהגין שלא יתן הקטן שלום לגדול ואם יתן הרי זה מבזה את הגדול ולכך כיון שראה שהקדים ליתן לו שלום הקפיד ודן אותו לגאה שיצא משורת דרך ארץ לכך הקדים לומר לו רֵיקָה כדי שיובן מה שיאמר לו מְכֹעָר אינו אומר על הצורה אלא על ההשכלה והנהגה שלו שֶׁמָּא כָּל בְּנֵי עִירוֹ מְכֹעָרִין בדעת כמוהו שנותנים הקטנים שלום לגדולים.
אך עם כל זה שגה רבי אלעזר בדבר זה יען מפני שאותו אדם היה מכוער ביותר ולכן דבריו מובנים דקאי על צורתו ובזה נעשה לו ביוש גדול וגם נראה מזלזל ביצירה חס ושלום ולכך כאשר השיב לו אמור לאומן, הרגיש רבי אלעזר בשגגתו ותכף בקש מחילה ולא עוד אלא זלזל בכבודו ביותר שטייל אחריו לבקש ממנו עד שהגיע לעירו ולא חש לכבוד עצמו בפני אנשי עירו וגם תכף נשתטח לפניו שהוא דבר יותר קשה מהנופל לרגליו ראה כמה חסיד היה אף על פי שבשגגה דבר. ונראה לי נִשְׁתַּטַּח לְפָנָיו להראות הכנעה כנגד כל האיברים שביזה.
ומה שאמרו שָׁלוֹם עָלֶיךָ רַבִּי רַבִּי, מוֹרִי מוֹרִי, פירוש רבי בחלק הנגלה רבי בחלק הנסתר מורי במידות מורי בדרך ארץ.



מִיָּד נִכְנַס רַבִּי אֶלְעָזָר בְּרַבִּי שִׁמְעוֹן וְדָרַשׁ: לְעוֹלָם יְהֵא אָדָם רַךְ כְּקָנֶה, וְאַל יְהֵא קָשֶׁה כְּאֶרֶז. קשה מה שייכות יש לדרשה זו עם המעשה הנזכר?
ונראה לי כי המעשה הנזכר נתגלגלה בשביל שבתחילה הקפיד עליו הרבה על אשר הקדים ליתן לו שלום במקום שנוהגין שלא יתן הקטן שלום לגדול ואם לא היה מקפיד אלא יהיה רך כקנה לא נעשה אחר כך הדבר הזה שיאמר לו כך וישיב לו כך ולכן אמר אותו האיש 'וּבִלְבַד שֶׁלֹּא יְהֵא רָגִיל לַעֲשׂוֹת כֵּן' כלומר שלא יהא רגיל להקפיד בדברים אלו וכיוצא בהם.
ונראה לי הדמיון של רכות וקשות שעשה לקנה ולארז הוא על פי מה שאמרו לעיל דהקנה אפילו כל הרוחות שבעולם נושבות בו אין מזיזות אותו ממקומו אלא הולך ובא עמהן ודממו הרוחות עמד הקנה במקומו וכן האדם טוב שיהיה נח הטבע ודעתו מעורבת עם הבריות שילך עם כל אדם לפי דעתו וזה סופו לעמוד במקומו שהכל דעתם נוחה ממנו ואין אויב לו.
אך הארז הוא קשה שאפילו כל הרוחות נושבות אינו הולך ובא ועם כל זה אם תבא רוח דרומית, שחזקה ביותר עוקרתו והופכתו על פניו וכן האדם שהוא תקיף בדעתו ולא ישוב מפני כל עם כל זה יזדמן לפעמים אדם כנגדו שהוא קשה ממנו שאינו יכול להלחם עמו אלא עוקרו מן העולם.



אֵינִי מוֹחֵל לְךָ, עַד שֶׁתֵּלֵךְ לָאֻמָּן שֶׁעֲשָׂאַנִּי, וֶאֱמֹר לוֹ, כַּמָּה מְכֹעָר כְּלִי זֶה שֶׁעָשִׂיתָ. קשה למה האריך, די לומר 'עד שתאמר לאומן שעשאני' ולמה הוצרך לומר 'עד שתלך'?
ונראה לי בס"ד על דרך מעשה באחד שהיה נאה ביותר מתלוצץ באדם מכוער אמר לו אותו חסיד למה תתגאה עליו בצורה שלך והלא בקבר תהיה שוה עמו! כי בקבר לא ישאר הנוי של הצורה ואם אתה תמות קודם ממנו נמצא הוא בחיים צורתו נאה מגופך שבקבר! וכן רמז האיש מוסר בדבריו אלו שאמר 'עד שתלך אצל אומן שעשאני' כלומר כשתהיה נפטר מן העולם שהרוח תשוב אל האלקים שאז אותו זמן הגוף הוא בקבר ואין שם היכר לצורה נאה ולצורה מכוערת אלא כל הגופים שוים אז אותו זמן תאמר לאומן שעשאני וכו'.



אָמַר לָהֶם: כָּךְ וְכָךְ עָשָׂה לִי. קשא הוה ליה למימר 'כך וכך אמר לי' דלא עשה מעשה אלא דברים דיבר!
ונראה לי כונתו בדברים אלו עשה מעשה של שפיכות דמים דאזיל סומקא ואתי חוורא (בבא מציעא נח:), ואמרו לו אף על פי כן מחול לו כי כונתו לא היתה לבייש אלא כונתו כאשר פרשנו לעיל שהלעיג על מיעוט דרך ארץ שראה בו יען שאדם גדול בתורה הוא ובודאי אין כונתו להלעיג על הצורה והיצירה ולא חשיד בהכי.



דִּנְפִישָׁא זְכוּתֵיהּ וְלָא מִסְתְּפִינָא. יש להקשות ומה בכך אם יקיף ולא יסמוך על הנס? ונראה לי רצה לפרסם שבחו של רב אדא בר אהבה וגם להודיע לעולם תוקף המעשים טובים להגין בעולם הזה גם במקום סכנה ובודאי רב ושמואל נפיש זכותייהו אך מענוה אין רוצים לסמוך על זכות עצמן.
והא דלא אקפד רב אדא בר אהבה בהאי עובדא כמו שהקפיד בעובדא דרב הונא, התם שאני שהנס ניכר להדיא דתכף ומיד בעת שיצאו מהמפתן נפל הבית מה שאין כן בכותל דנשאר קיים אחר שהלכו מאצלו וגם כל העולם הולכים ואין מקפידים (תהלים קטז, ו) שֶׁשֹׁמֵר פְּתָאיִם הֳ'.



דְּאָמַר רַבִּי יַנַּאי: לְעוֹלָם אַל יַעֲמִיד אָדָם עַצְמוֹ בִּמְקוֹם הַסַּכָּנָה, וְיֹאמַר, שֶׁעוֹשִׂין לוֹ נֵס, שֶׁמָּא אֵין עוֹשִׂין לוֹ נֵס. וְאִם [תִּמְצָא לוֹמַר]: עוֹשִׂין לוֹ נֵס, מְנַכִּין לוֹ מִזְּכֻיּוֹתָיו. נראה לי בס"ד דרב הונא ידע להא דרבי ינאי וסבירא ליה הכי אך מפרש דאיירי בהיכא דעומד לכתחלה במקום סכנה וסומך על זכויותיו אבל אם עמד שם לפי תומו דלא ידע שיש סכנה אין מנכין לו מזכויותיו וכאן רב אדא בר אהבה לא ידע בסכנה ולפי תומו עמד שם לכך לא חש לה רב הונא ועם כל זה רב אדא בר אהבה הקפיד דמפרש למילתא דרבי ינאי בכל גוונא אפילו בעומד לפי תומו דלהכי נקיט רבי ינאי לעולם.
ועוד נראה לי בס"ד דרב הונא סבירא ליה בהיכא דעוסק בתורה באותו מקום סכנה לית לן בה ואין מנכין מזכיותיו ורב אדא מפרש דאיירי בכל גוונא.
והנה הרב פתח עינים ז"ל בברכות דף ל"ג הקשה בעובדא דרבי חנינא בן דוסא שהניח עקיבו בחורו של ערוד, איך העמיד עצמו במקום סכנה? עיין שם. והתירוץ פשוט דהתם רצה רבי חנינא בן דוסא לעשות קדוש השם בדבר וללמד מוסר גדול לבני אדם כי נטלו על כתפו והביאו לבית המדרש ואמר להם ראו בני אין הערוד ממית אלא החטא ממית! ואפילו אם חס ושלום ינכו מזכויותיו ירויח זכות עשר ידות על מה שנטלו ממנו במה שזיכה את הרבים בדבר זה שהראה לעולם שאין הערוד ממית אלא החטא ועל ידי כך נתעורדו הכל בתשובה.
ועוד נעשה תועלת גופנית לרבים מכאן ולהבא שלא יהיו עוברין ושבין נזוקין כי הערוד איננו.
ועוד נראה לי בס"ד דהערוד הוא מין נחש וידוע דאין הנחש מזיק אלא אם כן שלוח מן השמים וכמו שנאמר 'אִם יִשֹּׁךְ הַנָּחָשׁ בְּלוֹא לָחַשׁ' דלכן אמרו רבותינו ז"ל (ברכות לג.) נחש כרוך על עקבו לא יפסיק אבל עקרב פוסק, וכיון דידע בנפשיה שהוא צדיק גמור ודאי לא לחשו מן השמים לערוד שישכהו אלא כדי שיעשו לו נס וימות הערוד וילמדו העולם מוסר מדבר זה.



בַּמָּה הֶאֱרַכְתָּ יָמִים?. נראה לי נחתו לשאלו כזאת מפני כי הכעס גזור על בבל דכתיב (דברים כח, סה) 'וְנָתַן לְךָ לֵב רַגָּז' ואמרו בגמרא (נדרים כב.) בבבל כתיב, וידוע מה שאמרו רבותינו ז"ל הכעס מקצר ימיו של אדם, דכתיב (איוב יד, א) 'קְצַר יָמִים וּשְׂבַע רֹגֶז' ורב אדא בר אהבה בבבל הוה יתיב לכך נתפלאו על אריכות ימיו ושאלוהו.
ומה שאמר להם מִיָּמַי לֹא הִקְפַּדְתִּי בְּתוֹךְ בֵּיתִי כלומר 'בקרבי' כי גוף האדם מכונה בשם בית בספר קהלת (קהלת יב, ג) וכונתו לומר אף על פי שתראו לפעמים אני מקפיד, זהו לעיני הרואין כדי לזרז ולהזהיר אבל בקרבי ולבי אין לי שום כעס והקפדה!
ומה שאמר וְלֹא צָעַדְתִּי בִּפְנֵי מִי שֶׁגָּדוֹל מִמֶּנִי בְּחָכְמָה, פירוש ואף על פי שאני גדול ממנו בזקנה.
ומה שאמר וְלֹא הִרְהַרְתִּי בַּמְּבוֹאוֹת הַמְּטֻנָּפוֹת פירוש מבואות שדרכם להיות מטונפות על פי הרוב אף על פי שעתה אין אני רואה טינוף לפני.
ומה שאמר וְלֹא יָשַׁנְתִּי בְּבֵית הַמִּדְרָשׁ פירוש בית המדרש שלהם שהיו רחוקים מן הבתים שלהם ואי אפשר לבא בלילה לביתם לישן בהיכא דמשכא שמעתתייהו ונתעכבו בבית המדרש וכאשר נזדמן לו זה שהוכרח לישאר שם היה מוכרח להיות ניעור כל הלילה ההוא.
ומה שאמר וְלֹא שַׂשְׂתִּי בְּתַקָּלַת חֲבֵרִי אין הכונה לומר שלא שש על התקלה דזה ודאי אסור! אך רוצה לומר כי ודאי האדם ישיש בהלכה שכיון בה על האמת והוא בעת שיזדמן לו כך אם באותה הלכה שכיון בה על האמת נזדמן שחבירו נכשל בה הוא לא היה שש באותה הלכה בעבור עצמו וזהו שאמר: ולא ששתי בדבר שהיה בו תקלה לחבירי.
ומה שאמר לֹא קָרָאתִי לַחֲבֵרִי בַּחֲכִינָתוֹ רוצה לומר אף על פי שאינה לגנאי שדרך העולם לקרא לאדם בחניכתו בלבד שאין מזכירין שמו אלא רק שם משפחתו כגון שמו שלמה לוריא מזכירים אותו בשם לוריא בלבד והוא היה נזהר בזה מפני כי זכירת האדם בשמו ממש מורה כבוד ואהבה וכמו שאמרו רבותינו ז"ל על פסוק (שמואל א' כ, כז) מַדּוּעַ לֹא בָא בֶן יִשַׁי אֶל הַלָּחֶם? ויהונתן השיב: נִשְׁאַל דָּוִד מֵעִמָּדִי, שהזכירו בשמו אפילו שלא לצורך אבל שאול המלך ע"ה הזכירו בשם בן ישי.



הֲווּ מַפְקִין לֵיהּ בְּגוּהַרְקָא דְּדַהֲבָא. יש להקשות מאי קא משמע לן בזה דהוה דדהבא, הלא זה הוא עושה לכבודו?
ונראה לי בס"ד דלא הוה נפיק בגוהרקא דדהבא בשביל לכבד עצמו ולהתגדל חס ושלום! אלא לצורך הענין של המצוה דעסוק בה הוא עושה יען כי הוא היה עושה תיקון זה לסתור כותל הרעוע גם במבואות הגוים שיושבים שם יהודים ובשלמא ישראל ישמעו לו בדבר זה אך הגוים יקומו עליו ויתריסו כנגדו לכך הוה יתיב בגוהרקא דדהבא שבזה הגוהרקא אין יושבין אלא שרים גדולים ונכבדים ולכך גם הגוים היו מפחדים ממנו ומקבלים גזרתו לסתור כותל רעוע.



הֲוָה מְשַׁדֵּר שְׁלוּחָא לְשׁוּקָא. קשא למה האריך לפרש הֲוָה מְשַׁדֵּר שְׁלוּחָא, לימא הֲוָה זָבִין לְיַרְקָא, ומה לנו לדעת אם בידו אם על ידי שליח?
ונראה לי דקא משמע לן דהוה חייש לערמה שמא בכל ערב שבת יביאו הרבה יותר מכדי הצורך כדי שיקנה מהם על כן היה מתחכם לשלוח בכל ערב שבת שליח אחר כדי שלא ירגישו שהוא היה הקונה ויערימו וכיון דבכל ערב שבת קודש היה פנים חדשות לא יסמכו להביא לכתחילה יותר מכדי הצורך ולזה אמר הֲוָה מְשַׁדֵּר 'שְׁלוּחָא' בסתם ולא אמר שלוחיה דאם כן היו מרגישים בזה ומערימים.
ובני ידידי כבוד הרב יעקב נר"ו פירש דלא היה חושש לערמה כי היה קונה בזול בערך ירק הנשאר עד סוף היום ולכך לא היו מערימין להביא לכתחילה יותר מכדי הצורך, עד כאן דבריו נר"ו.



וְלִשַׁדְיֵיהּ לִבְהֵמָה!. פירוש לבהמות שלו כי הוא היה עשיר ומסתמא יש לו בהמות הרבה ואזדא לה קושית הרי"ף ז"ל. ואף על גב דהמקשן ידע דמה שאמר 'שָׁדִי לְהוּ בְּנַהֲרָא' אין הכונה שיאבדם אלא יניחם תוך סל והוא צף על פי המים ויקחוהו בני אדם שיש להם בתים על הנהר דאיך ישליכם לאיבוד ועובר על בל תשחית! ועם כל זה מקשי לִשַׁדְיֵיהּ לִבְהֵמָה דידיה כדי שתהיה הרוחה לעצמו מה שאין כן כשמניח בסל וצף על המים אפשר שיקחוהו עכו"ם דאין ודאי שיקחוהו ישראל.



וְלָא לִיזַבְּנֵיהּ כְּלָל? נִמְצֵאתָ אַתָּה מַכְשִׁילָן לֶעָתִיד לָבוֹא. קשא אם המקשן עדיין לא ידע הטעם של רב הונא היה לו לשאול שאלה זו תחילת הכל מה שבח יש לו בזבייניה הירקות? ועוד מה שאמר 'אַתָּה מַכְשִׁילָן' מה מכשול יש בזה אם לא היה קונה הירקות? דאם הכונה שהיו מביאין בצמצום אין זה נקרא עון ומכשול!
ונראה לי בס"ד דהמקשן ידע טעמו של רב הונא כדי שיביאו ירקות בריוח ולא יצמצמו בהם אך מקשי למה זבין להו, יתן להם דמי הירקות וישארו הירקות לבעליהם? ומתרץ אם כן נמצא מכשילם, כי על ידי כך יערימו להביא ביותר כדי שיקחו הדמים של הנותר ונמצא גונבים דעתו וגוזלים אותו מאחר שעושין בכיוון ואומרים מקרה הוא.



כִּי הֲוָה כָּרִיךְ רִיפְתָּא, הֲוָה פָּתַח לְדָשָׁא וְאָמַר: כָּל מַאן דִּצְרִיךְ, לֵיתִי וְלֵיכוּל. נראה לי בס"ד הטעם שלא היה עושה כן אלא רק כשהיה מסב לאכול על שולחנו דבלאו הכי היה חושש שמא העני שיתן לו הרפתא והולך לו לא יטול ידיו בביתו ולא יברך ואם יאמרו לו טול ידיך כאן וברך ואכול לפנינו חושש מן הבושה שיתבייש זה על שחושדים אותו בכך ורוצים שיטול ויברך לפניהם אבל בעת שהוא מסב על שולחנו לאכול אם מכריז כל דכפין יתי ויכול שאם יבא עני יאמרו לו בכבוד שב ואכול עמנו ואדרבה הם מכבדים אותו בזה לעשותו כשאר אורחין לאכול עם בעל הבית על השלחן.





בניהו

מִיָּמַי לֹא הִקְפַּדְתִּי בְּתוֹךְ בֵּיתִי. ואף על גב דקאמר לעיל הרגיש רב אדא בר אהבה ואקפד, הראה קפדנות מבחוץ אבל בקרבו שהוא תוך גופו לא הקפיד כלל! וכאן אמר בְּתוֹךְ בֵּיתִי רוצה לומר בתוך גופי שהגוף נקרא בית בקהלת (קהלת יב, ג).
אי נמי מה שאמר אקפד אינו רוצה לומר נתכעס אלא הכונה רוצה לומר חשש כי הקפדה היא גם כן לשון חששה כמו שאמרו בגמרא (פסחים קי:) גבי זוגות מאן דקפיד קפדין בהדי.


וְלֹא הָלַכְתִּי אַרְבַּע אַמּוֹת בְּלֹא תּוֹרָה וּבְלֹא תְּפִלִּין. יש להקשות והלא בעל כרחו היה הולך במקומות המטונפות ובעל כרחו לא היה מהרהר שם בדברי תורה? ואין לומר דלא הלך במקומות מטונפות דהא אמר נמי וְלֹא הִרְהַרְתִּי בַּמְּבוֹאוֹת הַמְּטֻנָּפוֹת וכיון דאמר 'לא הרהרתי' משמע דהלך שם אלא שנזהר לבלתי יהרהר שם בדברי תורה!
ונראה לי בס"ד שבזמן הקודם היה בית המדרש שלהם חוץ לעיר כנודע בגמרא (עירובין מה.) והוא היה הולך מביתו לבית המדרש בבוקר ויושב שם כל היום וחוזר לביתו אחר שתי שעות או שלש מן הלילה כי היה מנהגם לקבוע ישיבה של לימוד תורה גם בלילה ובהליכתו בבוקר לא היה הולך דרך המלך ברחובות העיר מפני שהיה נמצא בהם טינוף והוא היה בהילוכו לובש תפילין ועוסק בתורה לכן היה מוכרח לילך בדרך המדבר שאין שם טינוף כלל.
ועל זה הדרך קאמר לֹא הָלַכְתִּי אַרְבַּע אַמּוֹת בְּלֹא תּוֹרָה וּבְלֹא תְּפִלִּין דקאי על דרך הלוכו מביתו לבית המדרש בבוקר אך בחזרתו בלילה אי אפשר לו לחזור דרך המדבר מפני הלסטים ומוכרח לחזור דרך המלך ברחובות העיר ובלילה אינו לובש תפילין, וגם היה נזהר כשיגיע לרחוב שרבו להיות בו טינוף שאינו מהרהר בו בדברי תורה ועל זה הדרך של חזרתו קאמר לֹא הִרְהַרְתִּי בְּדִבְרֵי תּוֹרָה בַּמְּבוֹאוֹת הַמְּטֻנָּפוֹת.
ונראה לי בס"ד מה שאמר וְלֹא הָלַכְתִּי אַרְבַּע אַמּוֹת בְּלֹא תּוֹרָה וּבְלֹא תְּפִלִּין, הכונה על פי מה שאמר רבינו האר"י ז"ל בשער מאמרי רז"ל בביאור מאמר כל ההולך ארבע אמות בארץ ישראל הרי זה בן עולם הבא (כתובות קיא.) דהיינו שממשיך ד' פעמים מ"ו שהוא מילוי שם ע"ב ללאה הנקראת כנסת ישראל ומה שאמר 'אמות' הכונה על מלוי מי כל מ"ז כי מספרו אמה [46] עיין שם. ונראה שהוא היה עושה זו הכונה של המשכת ד' פעמים מ"ו שנקראים בדברי רז"ל 'ארבע אמות' והיה נזהר לעשות המשכה זו של ארבע אמות הנזכר בהיותו עוסק בתורה ולובש תפילין שבזה תתעלה יותר.


וְלֹא יָשַׁנְתִּי בְּבֵית הַמִּדְרָשׁ, לֹא שְׁנַת קֶבַע וְלֹא שְׁנַת עֲרַאי. נראה לי בס"ד שְׁנַת קֶבַע בלילה דלפעמים שוהין בבית המדרש דלימודם עד חצי הלילה והיו החכמים והתלמידים מוכרחים לישן שנת קבע עד הבוקר בבית המדרש כי יש פחד לילך לבתיהם בחצות הלילה כי בית המדרש רחוק מן הבתים שלהם והוא כאשר יזדמן לו כך ששהה בלימודו עד חצות לילה דאינו יכול לילך לביתו היה נשאר ניעור ולומד תורה בבית המדרש עד הבוקר ולא היה ישן שנת קבע כשאר חכמים אף על פי שמותר מן הדין.
וכיון דנזדמן לו כך בלילה שניעור כל הלילה היה צריך שישן ביום שִׁינַת עֲרַאי בבית המדרש בתוך הלימוד שלו וגם בזה היה נזהר ומתגבר על שינתו שדוחה השינה ולא היה ישן ביום כלל אפילו שנת עראי לכך הקדים בדבריו שנת קבע.


אִיכָּא דְּאַמְרֵי: מִלְּתָא דְּשִׁיבְתָּא הֲוָה גָּמִיר. עיין פירוש רש"י ז"ל והענין הוא כי ביומא (יומא עז:) אתמר רבן שמעון בן גמליאל אומר מדיחה אשה ידה אחת במים ונותנת פת לתנוק ביום הכפורים ואינה חוששת ואמר אביי היינו טעמא משום שיבתא, ופירש רש"י ז"ל מדיחה את ידה לפי שרוח רעה שורה על הנלקח בידים שלא נטלן שחרית ושם השד שבתא, וכתבו התוספות מה שהעולם אין נזהרין עכשיו בזה לפי שאין אותה רוח רעה שורה באלו המלכיות כמו שאין נזהרין על הגילוי ועל הזוגות עיין שם
ונראה כי בזמן רב הונא היתה מזקת אותה רוח רעה והוא היה לו איזה לחש ללחוש על המים שאם יש אדם ששרתה עליו רוח רעה זו הנקרא שבתא ישפוך על ידיו מאלו המים ויסתלק אותו רוח רעה ויצא ממנו, ובערוך (ערך שבתא) כתב וזה לשונו איכא דאמרי מלתא דשבתא הוה גמיר פירשו בתשובות רוח רעה אוחזת התנוקות בצואר במפרקת בגידים שאחורי הצואר ומייבשת אותם ומתנוונו והולך עד שימות ושמא בלשון ארמית נקרא שבתא וזמנה מבן ב' חודשים ומתייראין ממנה עד ז' שנים וזה יהיה בשעה שהאם באה מבית הכסא או מהנהר ומניקה את בנה לאלתר עד כאן לשונו עיין שם.





גליון הש"ס - רבי עקיבא איגר

גמ' קסבר מאכל אדם אין מאכילים לבהמה. מג"א סימן קעא ס"ק א:





גבורת ארי

ולא הרהרתי במבואות המטונפות בפ"ד דמגילה מייתי לה ופירש שם רשב"א בחידושיו מסתברא לי דהוה סבירא ליה כרבי יוחנן דשרי והיינו רבותיה. ביאור דבריו דאמר ר"י בפרק מי שמתו (דף כ"ד) הי' מהלך במבואות המטונפות מניח ידו על פיו וקורא ק"ש ואפילו למאן דאמר התם דאסור אפילו להרהר בדברי תורה הני מילי בעומד אבל במהלך לית לן בה כדמפרש בגמרא התם וקשה לי אר"י דשרי במהלך במבואות המטונפות לקרות ק"ש הא אתמר צואה עוברת אביי אמר מותר לקרות ק"ש ורבא אוסר ואמר אביי מנא אמינא לה דתנן הטמא עומד תחת האילן והטהור עובר טמא הטהור עומד תחת האילן וטמא עובר טהור וצואה העוברת דומה לטמא עובר ורבא אמר לך התם בקביעותא תליא מילתא דכתיב מחוץ למחנה מושבו הכא והי' מחניך קדוש אמר רחמנא והא ליכא והשתא ר"י אינו מדמה ההיא דצואה להא דטמא כאביי א"כ כיון דצואה עוברת מדמה לטמא עובר להקל כ"ש שיש לנו לדמות צואה עומדת והאדם עובר כההיא דמהלך במבואות המטונפות לטמא עומד וטהור עובר דטמא להחמיר ואמאי אמר רבי יוחנן מניח ידיו על פיו וקורא ק"ש ואי סבירא לי' כרבא דלא מדמי להו אהדדי ומחמיר בצואה עוברת משום והי' מחניך קדוש כ"ש דבמהלך במבואות המטונפות דגרע טפי דהצואה יש לה קביעות ודמי לטמא עומד דאסור לקרות ק"ש ועכ"פ להקל הכא במהלך יותר מהתם דטהור עובר דטמא הואיל וטמא עומד טמא והכא נמי מהלך לא יקרא ק"ש הואיל והצואה קבוע ועומדת:


וי"ל דודאי ר"י כרבא ס"ל דלא מדמי להו אהדדי דאילו לאביי דמדמי להו אפילו להקל צואה עוברת לטמא עובר כ"ש להחמיר אדם עובר וצואה עומדת לטהור עובר וטמא עומד ואסור לקרות ק"ש בכה"ג אלא ודאי כרבא ס"ל דלא מדמי להו אהדדי וטמא טעמא לחוד וצואה טעמא לחוד דגבי טמא בקביעותא דטמא תלי רחמנא דכתיב בדד ישב מחוץ למחנה מושבו משום הכי בטמא עומד אע"פ שטהור עובר טמא הואיל והשתא קבוע אבל בטמא עובר אע"פ שהטהור קבוע ועומד ליכא למימר זה דבקביעות הטמא תליא כולה מילתא ולא בטהור כלל אבל גבי צואה והיה מחניך קדוש אמר רחמנא תלה הדבר במחנה. ומשמע ליה לר' יוחנן דאין קרוי מחנה אלא במקום שהאדם חונה ועומד שם אבל כשאדם מהלך מקום הילוכו אין קרוי מחנה שלו:ולפירוש זה יש לומר דלר' יוחנן ההיא דצואה היא לגמרי איפכא מההיא דשם בקביעות הטמא תליא כולה מילתא בעומד טמא ובטהור כלל כלל לא והכא באדם תליא כולה מילתא בעומד אסור לקרות ק"ש ובעובר מותר ובצואה בין עומדת בין עוברת מותר ובלבד שיהא האדם עובר ולא עומד ואיכא למימר דרבא נמי כרבי יוחנן סבירא ליה ועד כאן לא קאמר דצואה עוברת דאסור לקרות קריאת שמע אלא באדם עומד אבל באדם עובר אפילו צואה עומדת מותר כר' יוחנן והא דפליגי אביי ורבא בצואה עוברת ולא פליגי בצואה עומדת ואדם עובר דלאביי דמדמי להו אסור לקרות ק"ש כמו טמא עומד דטמא ולרבא מותר ובזה אביי לחומרא ורבא לקולא להודיעך כח התירא דאביי דמתיר בצואה משום הכי פליגי בהא ואפשר לומר דלרבא בין בצואה עוברת בין באדם עובר תרווייהו אסור ולא סבירא ליה כר"י דמהלך במבואות המטונפות דמניח ידו על פיו וקורא והשתא הוי פלוגתא דאביי ורבא בצואה עוברת דוקא אבל לא באדם דבין לאביי בין לרבא אסור לקרות אבל הא לא מסתבר דלר' יוחנן בחד צד לחוד אזלינן להקל בצואה עוברת אע"ג דאדם עומד או אדם עובר אע"ג דצואה עומדת מותר לקרות ק"ש ואינו אסור אלא בשניהם עומדים ופליג ר"י בין אאביי בין ארבא דאין לנו לעשות פלוגתא חדשה מה שלא מצינו להדיא וכל למעוטי במחלוקת טפי עדיף:


מיהו בהא ודאי יש לעיין בשניהם עוברים בין האדם בין הצואה אי מותר לקרות ק"ש ואליבא דאביי לא מבעיא לי דכיון דמדמי ההיא דצואה לההיא דאדם טמא השתא צואה עוברת אע"ג דאדם עומד לחוד מותר כל שכן בשניהם עוברין וכן לר"י דמתיר באדם עובר לחוד כ"ש בשניהם עוברים דשרי אכן ניזיל למאי דקיימא לן כרבא בצואה עוברת דאסור וקיימא לן נמי באדם עובר דאסור ודלא כר"י כמו שפסקו רבוותא בשניהם השתא דהוי תרתי לטיבותא מאי שרי או אסור מכל מקום ההיא דרב אדא בר אהבה דאמר ולא הרהרתי בדברי תורה במבואות המטונפות בע"כ כרבי יוחנן סבירא ליה דאם לא כן מאי רבותא וכדפירש הרשב"א:


מיהו קשה לי הא שם בפרק מי שמתו פליג רב חסדא אהא דר' יוחנן ומייתי התם תניא כוותיה דר' יוחנן תו מייתי תניא כוותיה דרב חסדא היה מהלך במבואות המטונפות לא יקרא ק"ש ולא עוד אלא שאם היה קורא ובא פוסק לא פסק מאי אמר רבי מייאשא עליו הכתוב אומר גם אני וכו' ר"א אמר הוי מושכי העון בחבלי השוא רב אדא בר אהבה אמר מהכא כי דבר ה' בזה ופסקו רבוותא כההיא דתניא כוותיה דרב חסדא מדמפרשי לה כל הני אמוראי אלמא הכי סבירא להו הרי דס"ל לרב אדא בר אהבה דלא כר' יוחנן דשרי ואכתי מאי רבותא דרב אדא בר אהבה שלא הרהר בדברי תורה במבואות המטונפות הא לדידיה מדינא אסור וי"ל למאי דפירשו התוס' פרק ד' דקדושין (דף עב) דתרי רב אדא בר אהבה הוו אחד בימי רב ואחד בימי רבא אתי שפיר דההוא דשמעתין היה בימי רב ואותו שבפרק ג' דברכות אפשר שאותו היה בימי רבא:


ולא ישנתי בבית המדרש לא שינת קבע ולא שינת עראי. משמע מדינא שרי אלא שהחמיר על עצמו שלא לישן בבית המדרש ממידת חסידות דאל"כ מאי רבותא וקשה לי הא אמר רב ביבי בפרק בן סורר (דף ע''א) כל הישן בבית המדרש תורתו נעשית לו קרעים שנאמר וקרעים תלביש נומה אלמא לאו שפיר דמי לישן בבה"מ:


וי"ל דהא דאסור לישן בבה"מ היינו שינת קבע אבל שינת עראי שפיר דמי תדע דבפרק מי שמתו (דף כ"ה) אמר בעו מיניה דרב ששת ריח רע שאין לה עיקר מהו אמר ליה תא חזי הני ציפי דבי רב דהני גנו והני גרסי. והשתא היכי גנו בבה"מ אלא ודאי שינת עראי שרי ואינהו שינת עראי הוי גנו:


מיהו הא גופיה קשיא אי הא דבני בי רב הוה שינת עראי מאי ראייה מייתי רב ששת דריח רע שאין לו עיקר מדהני גרסי אע"ג דהני גנו ואע"ג דדרך הישן להפיח לפי מאי דפירש רש"י התם ואי הא דהני גנו איירי בשינת עראי ליכא משום שמא יפיח דהא בפרק ב' דסוכה (דף כ"ו) אמרינן ישן אדם בתפלין שינת עראי אבל לא שינת קבע משום דבשינת עראי לא חייש לשמא יפיח אבל בקבע חיישינן לה כדפירש"י ותוספות שם אלא ע"כ היו ישינים שינת קבע והשתא תקשה מההיא דפרק בן סורר ושמא יש לומר דבשינת עראי הפחה מילתא דלא שכיחא היא ולא חיישינן לה מיהו בהרבה בני אדם ישינים כמו בהני ציפי דבי רב דרבים הוי וגנו לא סגי לאחד מהן שלא יפיח ומדהני גרסי שמע מינה ריח רע שאין לה עיקר שרי מיהו בתפלין שינת עראי שפיר דמי ולא חייש לשמא יפיח באדם אחד כיון דלא שכיח





פתח עינים

בריאות ולא רעועות וכו'. גאון. והא דתנן עיר המוציאה ת"ק רגלי בלא ספיקא אנשים בלבד ולא נשים ותנוקות ולא נמי זקנים ששבתו מן המלאכות דהול"ל עיר שיש בה ת"ק אדם והא דקאמר המוציאה יוצאי צבא וה"ק המוציאה למלחמה כדאמרינן עכ"ל פי' הגאונים כ"י. ובירושלמי אמרו בתים שאמרו בריאים אבל לא מרועעים ודכוותא בחורים אבל לא זקנים. ואשמועינן הגאון דגם הת"ק יהיו ראוים לאנשי הצבא. והירושלמי לא אצטריך לאשמועי' במהות הת"ק דהא מפורש במשנתנו דקאמר עיר המוציאה ת"ק רגלי. ותו דממ"ש בחורים ולא זקנים שמעינן לה. וכן הגאון לא הוצרך להזכיר הירושלמי דקאי אמאי דאמרינן בגמרין נמי בריאות ולא רעועות וכן הרמב"ם פ"ב כתב ואין הנשים וכו' בכלל אנשי המדינה וכו' והם דברי הגאון וממילא מובן דין הירושלמי כדאמרן והר"ן כתב דלשון המוציאה דייק והביאו מרן בכ"מ. והם דברי הגאון. ומכאן תשובה לקצת אחרונים ועמ"ש בעניותי בס' הקטן ברכי יוסף א"ח סי' תקע"ו בס"ד:


רב הונא הו"ל ההוא חמרא וכו' ארגיש רב אדא בר אהבה אקפד וכו' עמ"ש אני בעוניי על מאמר זה לעיל בקונטריס זה בברכות על דף ל"ג בס"ד ע"ש:


קסבר מאכל אדם אין מאכילין לבהמה. כתב הראב"ד לא ידעתי למה אי משום זלזול אוכלים כ"ש כשמשליכין אותו לנהר איכא זלזול טפי שהרי הולכין לאיבוד. ועוד וכי אסור לתת פת לבהמה. ושמא בדבר מרובה איכא זלזול כשנותנו לפני הבהמה אבל כשמשליכו לנהר יאמרו אירע בהם דבר שלא היו ראוים לאכילה שאין דרך בני אדם להשליך אוכלים לנהר ולאבדם בידים. ועוד כשמשליכין במים מוליכן הנהר למקום אחר ובני אדם לוקחין אותם וליכא איבוד אוכלים. לקוטי רבינו בצלאל כ"י מתוספי הרא"ש. וכבר רש"י עמד על זה וגם כתב שהולכין למקום אחר ובני אדם מוצאין ואוכלים ע"ש:
והרב מגן אברהם סי' קע"א הביא דמאכל אדם אין מאכילין לבהמה. אמנם הפוסקים השמיטוהו ואפשר דדייקי לשון הש"ס דקאמר קסבר מאכל אדם וכו' ומדלא משנה בפשיטות וקאמר קסבר משמע דהוא סבר הכי אבל לפי האמת מאכילין אותו לבהמה. ובמקום אחר כתבנו בזה הכלל ופנא"י לא היה לי להאריך:





יד דוד

הי ניהו בריאות הי ניהו ראוי לפול כו׳ קושיות המקשן כיון דאמר בריאות ולא רעועות מה צריך עוד לומר שאין ראויות ולא ראויות לפול דהא אין ראויות לפול היינו בריאות וראוי לפול היינו רעועות. ומתרץ כיון דאיכא בריאות מחמת עצמן ואע״פ ראוית ליפול מ׳ גבהם או דקיימא אגודא דנהרא כי על אלו אין מתענין עליהם והשתא הכי קאמר בריאות מחמת עצמם ולא רעועות מחמת עצמם ואע״פ שאין בריאות מחמת עצמם צריכים שתהיה אין ראוי לפול מחמת סבה אחרת כגון מחמת גבהם או קורבתם לנהר אבל אם ראוים ליפול מסבת אלו אין מתענים עליהם:

